CELEX: 62007CN0547
Language: ro
Date: 2007-12-07 00:00:00
Title: Cauza C-547/07: Acțiune introdusă la 7 decembrie 2007 — Comisia Comunităților Europene/Republica Polonă

23.2.2008   
            
            
               RO
            
            
               Jurnalul Oficial al Uniunii Europene
            
            
               C 51/35
            
         Acțiune introdusă la 7 decembrie 2007 — Comisia Comunităților Europene/Republica Polonă
   (Cauza C-547/07)
   (2008/C 51/58)
   Limba de procedură: poloneza
   Părțile
   
      Reclamantă: Comisia Comunităților Europene (reprezentanți: D. Recchia și K. Herrmann, agenți)
   
      Pârâtă: Republica Polonă
   Concluziile reclamantei
   
               —
            
            
               Constatarea faptului că, prin neclasificarea ca arii de protecție specială pentru păsări (APS) a tuturor ariilor care, în urma aplicării criteriilor ornitologice, par a fi cele mai adecvate pentru conservarea speciilor de păsări, Republica Polonă nu și-a îndeplinit obligațiile care îi revin în temeiul articolului 4 alineatele (1) și (2) din Directiva 79/409/CEE (1) a Consiliului din 2 aprilie 1979 privind conservarea păsărilor sălbatice,
            
         
               —
            
            
               obligarea Republicii Polone la plata cheltuielilor de judecată.
            
         Motivele și principalele argumente
   Republica Polonă era obligată să stabilească ariile de protecție specială pentru păsări cu ocazia aderării sale la Uniunea Europeană.
   În decembrie 2004 ar fi fost publicat în Polonia un inventar ornitologic al habitatelor păsărilor cu relevanță europeană (IBA 2004) care ar recunoaște, în baza unor criterii ornitologice, 140 de arii esențiale pentru conservarea păsărilor.
   Cincisprezece dintre zonele incluse în inventarul IBA 2004 nu ar fi fost clasificate de Republica Polonă ca APS în pofida faptului că autoritățile poloneze nu au prezentat nicio analiză științifică care să justifice această lipsă.
   În plus, suprafața a opt APS ar fi fost cu mult inferioară celei care figura în inventarul IBA 2004 astfel încât dincolo de limitele acestor APS s-ar afla teritorii care, potrivit IBA 2004, par cele mai adecvate în vederea clasificării ca APS.
   În plus, în septembrie 2007, autoritățile poloneze ar fi redus suprafața a cinci arii desemnate drept APS fără a informa Comisia, fapt care nu este lipsit de importanță în ceea ce privește protecția păsărilor.
   
      (1)  JO L 103, p. 1, Ediție specială, 15/vol. 1, p. 77.